text: Kæmpe fest for guldvinderne 
  19 april 2010 kl. 10.39
  De kom, de så - og de spillede alle de andre hold ud af banen. Sønderjyskes ishockeyhold vandt i går guld efter en fantastisk sæson. Det blev fejret til langt ud på natten i et propfyldt festtelt i Vojens.   
  Forsinkede
  Guldvinderne - og syv busser med fans - kom ellers hjem til Vojens med en fosinkelse på 3 1/2 time. Men de mange fans i hjembyen ventede trofast for at hylde deres helte.
  Med fire sejre mod Aab var Sønderjyske suveræne i finalekampene. Så der er vist ingen, der kan stille spørgsmålstegn ved klubben som årets guldvindere.
  